**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.74/3  (prot. Nr.3, 38.§) | Nr.233 |

Par zemesgabala Pērkones ielā 32, blakus

nekustamajam īpašumam Kalēju ielā 34,

daļas iznomāšanu

Nekustamais īpašums Kalēju ielā 34 pieder divām fiziskām personām, katrai ½ domājamā daļa. Īpašnieki ir noslēguši Līgumu par kopīpašumā esošu nekustamā īpašuma Kalēju ielā 34 dalītu lietošanu, kurā atrunāta ēku un zemes lietošanas iespēja, kas ērta abām pusēm. Taču no šī līguma izriet, ka [..] nav iespējas piekļūt savam zemesgabalam nekādā citā veidā, kā tikai caur viņai piederošo dzīvojamo māju.

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, izskatot [..] 2019.gada 14.novembra iesniegumu, Liepājas pilsētas pašvaldības Nekustamo īpašumu jautājumu konsultatīvās komisijas 2019.gada 2.decembra priekšlikumu (sēdes protokols Nr.22) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Iznomāt [..] uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā uz 5 (pieciem) gadiem zemesgabala Pērkones ielā 32 (kadastra Nr.1700 040 0470), Liepājā, daļu 30 kv.m platībā (pielikumā) pagaidu piekļuves nodrošināšanai nekustamā īpašuma Kalēju ielā 34 ½ domājamai daļai.

2. Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot zemes nomas līgumu par lēmuma 1.punktā minētā zemesgabala daļas iznomāšanu, iekļaujot tajā šādus nosacījumus:

2.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto;

2.3. papildus nomas maksai nomnieks maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas vai attieksies uz iznomātā zemesgabala daļu;

2.5. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 "PAR TERITORIJAS KOPŠANU UN BŪVJU UZTURĒŠANU" un citiem kārtību regulējošiem noteikumiem nodrošina iznomātās vietas un tai piegulošās teritorijas uzkopšanu;

2.6. nomnieks atbild par visu zemesgabala daļā esošo pazemes un virszemes inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.7. nomniekam nav atļauts veikt būvniecību iznomātajā zemesgabala daļā;

2.8. nomniekam atļauts zemesgabala daļu norobežot ar metāla žoga sietu, iesniedzot Liepājas pilsētas pašvaldības iestādē "Liepājas pilsētas būvvalde" saskaņošanai žoga būvniecības ieceres dokumentāciju;

2.9. nomnieks pēc zemes nomas tiesību izbeigšanās atbrīvo zemesgabala daļu, demontējot žogu, sakārto to atbilstoši sakārtotas vides prasībām un nodod Liepājas pilsētas pašvaldības iestādei "Nekustamā īpašuma pārvalde".

3. Lēmuma 1.punktā minētajai zemesgabala daļai kadastra vērtēšanas vajadzībām noteikt lietošanas mērķi - individuālo dzīvojamo māju apbūve (kods 06 01).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja [..] vainas dēļ līgums par zemesgabala Pērkones ielā 32 daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |